Friedebert Tuglase nimelise Ahja Kooli hoolekogu koosoleku protokoll

10.01.2022 **nr 4**

Koosolek toimus elektrooniliselt ajavahemikul 21.12.2021- 07.01.2022.

Protokollis Tiia Tenno.

Päevakord:

1. Arvamuse andmine Ahja Kooli kodukorra muutmise kohta.

Ahja Kooli direktor saatis 21.12.2021 hoolekogu liikmetele tutvumiseks ja ettepanekute tegemiseks kooli kodukorra muudatuse projekti.

Kool soovib muuta kodukorra **§ 6. Õppest puudumisest teavitamise kord** järgmiselt:

(2) Vanem teavitab klassijuhatajat õpilase õppest puudumisest ja selle põhjustest kas eKooli, e-kirja, SMS-i kaudu või helistades hiljemalt kell 12.00 õppest puudumise päeval. Vastasel korral loetakse puudumine põhjuseta puudumiseks,

hilisemaid tõendeid vastu ei võeta.

(3) Kui laps peab lahkuma koolist enne õppepäeva lõppu, teavitab vanem sellest klassijuhatajat enne õpilase lahkumist koolimajast. Vastasel korral loetakse puudumine põhjuseta puudumiseks, hilisemaid tõendeid vastu ei võeta.

(4) Erakorraliselt (haigestumine jms) õppepäeva keskel koolist lahkumiseks küsib õpilane luba kas klassijuhatajalt, õppealajuhatajalt või aineõpetajalt. Vastasel korral loetakse puudumine põhjuseta puudumiseks, hilisemaid tõendeid vastu ei võeta. Õpilase erakorralisest vajadusest koolist lahkuda informeeritakse koheselt tema vanemaid.

(5) Klassijuhatajal on õigus puudumistõend tagasi lükata, kui tõendi esitamise tingimused ei ole täidetud.

Direktor palus edastada oma arvamused kuni 07.01.2022.

Elektroonilisele kirjale vastasid: Kristi Peedo, Marite Havakats, Kaidi Rämman, Janely Trahv, Ulvi Kade, Pille Haavakats, Tiia Tenno.

**Hoolekogu arvamus**: muudatusettepanekuid ei laekunud, kooli kodukorra muudatus on hoolekogu poolt heaks kiidetud.

Hoolekogu esimees Protokollija

Kaidi Rämman Tiia Tenno

*/allkirjastatud digitaalselt/ /allkirjastatud digitaalselt/*